Andrzej Wajda

Si Andrzej Witold Wajda (; 6 Marso 1926 – 9 Oktubre 2016) ay isang Polakong na direktor sa mga pelikula at teatro. Ang tatanggap ng Honorary Oscar, the Palme d'Or,, pati na rin ang mga gantimpalang Honorary Golden Lion at Honorary Golden Bear, siya ay isang kilalang miyembro ng "Polish Film School". Kilala siya lalo na sa kanyang trilohiya ng mga pelikulang pandigma na binubuo ng A Generation (1955), Kanał (1957) at Popiół i Diament (1958).

Siya ay itinuturing na isa sa mga pinakakilalang taga-gawa ng mga pelikula sa mundo na ang mga gawa ay nagtala ng ebolusyong pampulitika at panlipunan ng kanyang sariling bansa at tumatalakay sa mga alamat ng pambansang pagkakakilanlan ng mga Polako na nag-aalok ng mga malawakang pananaw na pagsusuri ng unibersal na elemento ng karanasang Polako– ang pakikibaka upang mapanatili ang dignidad sa ilalim ng pinakamahirap na sitwasyon.

Apat sa kanyang mga pelikula ay nominado sa gantimpalang Academy Award for Best Foreign Language Film (ngayo'y Best International Feature Film): The Promised Land (1975), The Maids of Wilko (1979), Man of Iron (1981), at Katyń (2007).

Maagang buhay
Ipinanganak si Wajda sa lungsod ng Suwałki, siya ay anak ni Aniela (née Białowąs), isang guro, at Jakub Wajda, isang opisyal ng hukbo. Noong 1942, sa kalagitnaan ng Ikalawang Digmaang Pandaigdig, sumali siya sa mga partisanong Polako at nagsilbi sa Home Army. Pagkatapos ng digmaan, nag-aral siya bilang pintor sa Academy of Fine Arts sa Kraków bago pumasok sa Łódź Film School, na kung saan nag-aral ang mga tanyag na direktor ng Polonya, kabilang si Roman Polanski.

Unang karera
Pagkatapos pag-aralan ng sining ukol sa pelikula sa tulong ng direktor Aleksander Ford, binigyan niya si Wajda ng pagkakataon na i-direk ang kanyang pelikula. Ang pinakauna niyang pelikula ay ginawa noong taong 1955 at pinamagatang Pokolenie (A Generation). Kasabay nito ay sinimulan ni Wajda ang kanyang trabaho bilang isang direktor sa teatro. Gumawa si Wajda ng dalawa pang higit na nagagawang pelikula, na nagpaunlad pa ng tema ng Pokolenie na tutol sa mga digmaan: Kanał (1957) (Special Jury Prize sa Cannes Film Festival noong 1957, na ibinahagi rin sa pelikula ni Ingrid Bergman na The Seventh Seal) at Ashes and Diamonds (1958), kasama si Zbigniew Cybulski.

Mga sanggunian

Kategorya:Poland